“นายกฯ” ขอโทษ ปชช. ปมทหารอียิปต์-ลูกทูตซูดาน สั่งปิดน่านฟ้า-ทบทวนผ่อนคลายต่างชาติเข้าไทย
"นายกฯ" ขอโทษ ปชช. ปมทหารอียิปต์-ลูกทูตซูดาน สั่งปิดน่านฟ้า-ทบทวนผ่อนคลายต่างชาติเข้าไทย อุดรอยรั่ว "โควิด" 
"นายกฯ" ขอโทษ ปชช. ปมทหารอียิปต์-ลูกทูตซูดาน สั่งปิดน่านฟ้า-ทบทวนผ่อนคลายต่างชาติเข้าไทย อุดรอยรั่ว "โควิด"
14 ก.ค. 2563

พล.อ.ประยุทธ์ จันทร์โอชา นายกรัฐมนตรี และ รมว.กลาโหม แถลงภายหลังเสร็จการการประชุมคณะรัฐมนตรี (ครม.)​ วันนี้ (14 ก.ค.63)​ ณ ตึกสันติไมตรี ทำเนียบรัฐบาล
โดย พล.อ.ประยุทธ์ กล่าวว่า ในฐานะผู้อำนวยการ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ได้แสดงความเสียใจ และขอโทษประชาชน พร้อมแสดงความรับผิดชอบต่อความผิดพลาดกรณีทหารอียิปต์และเด็กหญิงชาวซูดานติดเชื้อโควิด-19 โดยขณะนี้ได้สั่งการให้ระงับเที่ยวบินจากต่างประเทศเข้าไทยไว้ก่อน จนกว่าจะหาแนวทางป้องกันไม่ให้เกิดปัญหาในลักษณะเดียวกัน
พร้อมกันนั้น ยังสั่งการให้ ศบค.ทบทวนมาตรการผ่อนคลายในกรณีของชาวต่างชาติที่จะเดินทางเข้ามาในประเทศไทย และกำชับให้กิจการและกิจกรรมต่างๆ ที่ได้รับการผ่อนคลายให้เปิดทำการแล้วทั้งหมด เข้มงวดกับการปฏิบัติตามมาตรการด้านสาธารณสุขเพื่อไม่ให้การ์ดตก